 Xildhibaan Aareeye, mar uu ka hadlaayey Shirkadaha sahaminta Shidaalka ka wada dalka ayaa yidhi Anagu wixii horumar ah ee dalka u soo kordha ma diidanin, waxaanu jecel nahay in dalkani horumar gaadho, in khayraadkiisa la soo saaro, laakiin suaasha meesha taala ayaa ah maxay Xukuumaddan Kulmiye ugu dhaqmaysa waxay ka diidi jirtay kuna eedayn jirtay Xukuumaddii UDUB, waxaanu ka war haynay in wakhtigii Xukuumaddii UDUB, ay Xukuumaddani dhaliilo aad u badan u soo jeedin jirtay, oo ay odhan jirtay heshiisyada lama mariyo Golaha Wakiilada, hanti boob ayaa dalka lagu wadaa, balse waxa run ah in Xukuumaddani iyadu toos u badheedhay, oo sharcigii ay baal martay, sababtoo ah waxay ahayd haddii Shirkadahan wada baadhista Shidaalka in la soo mariyo Golaha Wakiilada, laakiin lama soo marin, inkasta oo laga yaabo in sidii Barlaamanka loo marsiiyey arintii Saldhiga loogana been sheegay tiradii Xildhibaanada fadhiyey, in la cabudhiyo oo loo jiidhsiiyo,haddii la hor keeno heshiiska Shirkadaha, laakiin ilaa hadda wax heshiis ah oo ku saabsan Shirkadahan ma hayno 